
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 3017 

31 Δεκεμβρίου 2015 


ΑΠΟΦΑΣΕΙ Σ 

Αριθμ. οικ.: 81526/11940 

Μέτρα περιορισμού κυκλοφορίας φορτηγών αυτοκι¬ 
νήτων σε τμήματα των Εθνικών οδών κατά τη διάρ¬ 
κεια του έτους 2016. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 
ΚΑΙ Ο ΥΦΥΠΟΥΡΓΟΣ ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις της παραγράφου 8 του άρθρου 52 του 
Ν. 2696/1999 (ΦΕΚ Α' 57) «Κύρωση του Κώδικα Οδικής 
Κυκλοφορίας» όπως ισχύει. 

2. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του Π.δ. 63/2005 
(ΦΕΚ Α' 98). 

3. Τις διατάξεις του Π.δ. 70/2015 (ΦΕΚ Α' 114) «Ανα¬ 
σύσταση των Υπουργείων Πολιτισμού και Αθλητισμού, 
Υποδομών, Μεταφορών και Δικτύων, Αγροτικής Ανάπτυ¬ 
ξης και Τροφίμων. Ανασύσταση του Υπουργείου Ναυ¬ 
τιλίας και Αιγαίου και μετονομασία του σε Υπουργείο 
Ναυτιλίας και Νησιωτικής Πολιτικής. Μετονομασία του 
Υπουργείου Πολιτισμού, Παιδείας και Θρησκευμάτων 
σε Υπουργείο Παιδείας, Έρευνας και Θρησκευμάτων, 
του Υπουργείου Οικονομίας, Υποδομών, Ναυτιλίας και 
Τουρισμού σε Υπουργείο Οικονομίας, Ανάπτυξης και 
Τουρισμού και του Υπουργείου Παραγωγικής Ανασυ¬ 
γκρότησης, Περιβάλλοντος και Ενέργειας σε Υπουρ¬ 
γείο Περιβάλλοντος και Ενέργειας. Μεταφορά Γενικής 
Γραμματείας Βιομηχανίας στο Υπουργείο Οικονομίας, 
Ανάπτυξης και Τουρισμού». 

4. Τις διατάξεις του Π.δ. 109/2014 (ΦΕΚ Α' 176) «Ορ¬ 
γανισμός του Υπουργείου Υποδομών, Μεταφορών και 
Δικτύων.» 

5. Τις διατάξεις του Π.δ.73/2015 (ΦΕΚ Α' 116) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

6. Τ ις διατάξεις του Π.δ. 75/2015 (ΦΕΚ Α' 117) «Διορι¬ 
σμός Υφυπουργών» 

7. Τις διατάξεις της κοινής υπουργικής απόφασης οικ. 
68225/1135/2015 (ΦΕΚ Β' 2405)«Καθορισμός αρμοδιοτή¬ 


των Υφυπουργού Υποδομών, Μεταφορών και Δικτύων 
Παναγιώτη Σγουρίδη». 

8. Τις διατάξεις της Υ6/15 (ΦΕΚ Β' 2109/2015) από¬ 
φασης του Πρωθυπουργού «Ανάθεση αρμοδιοτήτων 
στον Αναπληρωτή Υπουργό Εσωτερικών και Διοικητικής 
Ανασυγκρότησης Νικόλαο Τόσκα». 

9. Την ανάγκη, για την επιβολή περιοριστικών μέτρων 
στην κυκλοφορία φορτηγών αυτοκινήτων σε τμήματα 
των Εθνικών οδών, σε όλη την Επικράτεια και κατά τις 
ημέρες και ώρες του έτους που αναμένονται μεγάλες 
κυκλοφοριακές αιχμές, με στόχο την βελτίωση της οδι¬ 
κής κυκλοφορίας και ασφάλειας, την καλύτερη διαχεί¬ 
ριση της κυκλοφορίας, την μείωση των κυκλοφοριακών 
προβλημάτων, καθώς και την περιστολή των τροχαίων 
ατυχημάτων. 

10. Το γεγονός ότι επιβάλλεται η θέσπιση εξαίρεσης 
από τους πιο πάνω περιορισμούς για τα οχήματα οδικής 
βοήθειας και ορισμένες άλλες κατηγορίες φορτηγών 
αυτοκινήτων. 

11. Το υπ’ αριθμ. πρωτ. 1259/15/1958270/27.10.2015 έγ¬ 
γραφο του Αρχηγείου της Ελληνικής Αστυνομίας του 
Υπουργείου Εσωτερικών & Διοικητικής Ανασυγκρότη¬ 
σης. 

12. Των υπ’ αριθμ. πρωτ. ΛΕ/ΟΛ/00/07/24/3987/06.11.2015 
και ΔΥΟ/4821 /Φ-924/03.11.2015 εγγράφων της Γ ενικής Δ/ 
νσης Συγκοινωνιακών Υποδομών του Υπουργείου, Υπο¬ 
δομών, Μεταφορών και Δικτύων. 

13. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

1. Απαγορεύεται η κυκλοφορία όλων των φορτηγών 
αυτοκινήτων ωφέλιμου φορτίου άνω του 1,5 τόνου στα 
τμήματα των εθνικών οδών και κατά τις ημέρες και 
ώρες που ακολουθούν, ως εξής: 

Α. Απαγορεύσεις κυκλοφορίας φορτηγών αυτοκίνητων 
κατά διαδρομή 

Α1. Απαγορεύσεις στο ρεύμα εξόδου από τα Αστικά 
Κέντρα 

(α) Στη Νέα Εθνική Οδό (Ν.Ε.Ο.) και στην Παλαιό Εθνική 
Οδό (Π.Ε.Ο.) Αθηνών - Κορίνθου - Πατρών, από τα Διόδια 
Ελευσίνας μέχρι τα Διόδια Ρίου. 

(β) Στη Ν.Ε.Ο. Αθηνών - Θεσσαλονίκης, από τον κόμβο 
Αγ. Στεφάνου (Κρυονέρι) μέχρι τη διασταύρωση του 
Μπράλου, από τον κόμβο Λαμίας μέχρι τον κόμβο Ραχών 

Φθιώτιδας και από τη Λάρισα (Χ.Θ. 365+400) μέχρι την 
κάτω διάβαση περιοχής Σκοτίνας (Χ.Θ. 410+000). 

(γ) Στην Εθνική Οδό Θεσσαλονίκης - Ν. Μουδανιών, 
από την αερογέφυρα Θέρμης μέχρι το 34ο χιλιόμετρο. 

(δ) Στην Εθνική Οδό Σχηματαρίου - Χαλκίδας, από τη 
διασταύρωση της με τη Ν.Ε.Ο. Αθηνών - Θεσσαλονίκης 
μέχρι την υψηλή γέφυρα Χαλκίδας (Χ.Θ. 12+300). 

(ε) Στην Εθνική οδό Θεσσαλονίκης - Καβάλας, από το 
11ο χλμ. (Χ.Θ. 11+340) μέχρι τη γέφυρα του Στρυμόνα 
(Χ.Θ. 97 + 650). 

Α2. Απαγορεύσεις στο ρεύμα εισόδου στα Αστικά 
Κέντρα 

(α) Στη Ν.Ε.Ο. και στην Π.Ε.Ο. Πατρών - Κορίνθου - 
Αθηνών, από τα Διόδια Ρίου μέχρι τα Διόδια Ελευσίνας. 

(β) Στη Ν.Ε.Ο. Θεσσαλονίκης - Αθηνών, στο ρεύμα 
προς Αθήνα, από την κάτω διάβαση περιοχής Σκοτίνας 
(Χ.Θ. 410+000) μέχρι τη Λάρισα (Χ.Θ. 365+400), από τον 
κόμβο Ραχών Φθιώτιδας μέχρι τον κόμβο Λαμίας και 
από τη διασταύρωση του Μπράλου μέχρι τον κόμβο 
Αγίου Στεφάνου (Κρυονέρι). 

(γ) Στην Εθνική Οδό Ν. Μουδανιών - Θεσσαλονίκης 
από το 34ο χιλιόμετρο μέχρι την αερογέφυρα Θέρμης. 

(δ) Στην Εθνική Οδό Χαλκίδας - Σχηματαρίου, από 
την υψηλή γέφυρα Χαλκίδας (Χ.Θ. 12+300) μέχρι τη δι¬ 
ασταύρωση της με τη Ν.Ε.Ο Αθηνών - Θεσσαλονίκης. 

(ε) Στην Εθνική Οδό Καβάλας - Θεσσαλονίκης από 
την γέφυρα Στρυμόνα μέχρι την διασταύρωση Ρεντίνας. 
Β. Ημερομηνίες και ώρες απαγόρευσης 
Β1. Απαγορεύσεις κατά τη διάρκεια της χειμερινής 
περιόδου από 7/1/2016 έως 15/6/2016 και από 16/9/2016 
έως και 06/01/2017 

Σε όλη τη διάρκεια της χειμερινής περιόδου και με 
την επιφύλαξη των απαγορεύσεων κατά τις ημέρες των 
εορτών των επομένων Παραγράφων Β3 έως Β10, κάθε 
Κυριακή για το ρεύμα εισόδου και από 15:00 έως 21:00, 
ισχύουν οι απαγορεύσεις του Α2. 

Β2. Απαγορεύσεις κατά τη διάρκεια της θερινής πε¬ 
ριόδου από 16/6/2016 έως 15/9/2016 
Σε όλη τη διάρκεια της θερινής περιόδου και με την 
επιφύλαξη των απαγορεύσεων κατά τις ημέρες των 
εορτών των επομένων Κεφαλαίων Β3 έως Β10, κάθε 
Παρασκευή για το ρεύμα εξόδου και από ώρα 16:00 έως 
21:00, ισχύουν οι απαγορεύσεις του Κεφαλαίου Α1 και 
κάθε Κυριακή για το ρεύμα εισόδου και από ώρα 15:00 
έως 22:00, ισχύουν οι απαγορεύσεις του Κεφαλαίου Α2, 
πλην του σημείου Α2.(β) και μόνο στο τμήμα από την 
κάτω διάβαση περιοχή Σκοτίνα Πιερίας (Χ.Θ. 410) μέχρι 
και την Λάρισα (Χ.Θ. 365+400) όπου οι απαγορεύσεις 
έχουν ισχύ από ώρα 16:00 έως 23:00 κάθε Κυριακής. 

Β3. Απαγορεύσεις κατά τον εορτασμό της Καθαρής 
Δευτέρας του έτους 2016: 

(α) Την Παρασκευή 11 Μαρτίου 2016 για το ρεύμα εξό¬ 
δου και από ώρα 16:00 έως 21:00 και το Σάββατο 12 
Μαρτίου 2016 για το ρεύμα εξόδου και από ώρα 08:00 
έως 13:00, ισχύουν οι απαγορεύσεις του Κεφαλαίου Α1. 

(β) Τη Δευτέρα 14 Μαρτίου 2016 για το ρεύμα εισόδου 
και από ώρα 15:00 έως 21:00, ισχύουν οι απαγορεύσεις 
του Κεφαλαίου Α2. 

(γ) Την Κυριακή 13 Μαρτίου 2016 δεν ισχύουν απα¬ 
γορεύσεις. 

Β4. Απαγορεύσεις κατά τον εορτασμό της 25ης Μαρ¬ 
τίου του έτους 2016: 


(α) Την Πέμπτη 24 Μαρτίου 2016 για το ρεύμα εξόδου 
και από ώρα 16:00 έως 21:00 και την Παρασκευή 25 
Μαρτίου 2016 για το ρεύμα εξόδου και από ώρα 08:00 
έως 13:00, ισχύουν οι απαγορεύσεις του Κεφαλαίου Α1. 

(β) Την Κυριακή 27 Μαρτίου 2016 ισχύουν οι απαγο¬ 
ρεύσεις του Κεφαλαίου Α2, για το ρεύμα εισόδου και 
από ώρα 15:00 έως 21:00. 

Β5. Απαγορεύσεις κατά την περίοδο των εορτών του 
Πάσχα του έτους 2016: 

(α) Τη Μεγάλη Πέμπτη 28 Απριλίου 2016 για το ρεύμα 
εξόδου και από ώρα 15:00 έως 22:00 και τη Μεγάλη 
Παρασκευή 29 Απριλίου 2016 για το ρεύμα εξόδου και 
από ώρα 06:00 έως 16:00, ισχύουν οι απαγορεύσεις του 
Κεφαλαίου Α1. 

(β) Τη Δευτέρα 02 Μάίου 2016 για το ρεύμα εισόδου 
και από ώρα 12:00 έως 22:00, ισχύουν οι απαγορεύσεις 
του Κεφαλαίου Α2. 

(γ) Την Τρίτη 03 Μάίου 2016 για το ρεύμα εισόδου και 
από ώρα 11:00 έως 21:00, ισχύουν οι απαγορεύσεις των 
περιπτώσεων (α) και (β) του Κεφαλαίου Α2. 

(δ) Την Κυριακή 01 Μάίου 2016 δεν ισχύουν απαγο¬ 
ρεύσεις. 

Β6. Απαγορεύσεις κατά το τριήμερο του Αγίου Πνεύ¬ 
ματος του έτους 2016: 

(α) Την Παρασκευή 17 Ιουνίου 2016, για το ρεύμα εξό¬ 
δου και από ώρα 16:00 έως 22:00 και το Σάββατο 18 
Ιουνίου 2016 για το ρεύμα εξόδου και από ώρα 08:00 
έως 13:00, ισχύσουν οι απαγορεύσεις του Κεφαλαίου Α1. 

(β) Τη Δευτέρα 20 Ιουνίου 2016, για το ρεύμα εισόδου 
και από ώρα 16:00 έως 23:00, ισχύουν οι απαγορεύσεις 
του Κεφαλαίου Α2. 

(γ) Την Κυριακή 19 Ιουνίου 2016 δεν ισχύουν απαγο¬ 
ρεύσεις. 

Β7. Απαγορεύσεις κατά το τριήμερο του Δεκαπενταύ- 
γουστου του έτους 2016 

(α) Την Παρασκευή 12 Αυγούστου 2016 για το ρεύμα 
εξόδου και από ώρα 16:00 έως 21:00 και το Σάββατο 13 
Αυγούστου 2016 για το ρεύμα εξόδου και από ώρα 06:00 
έως 16:00 ισχύουν οι απαγορεύσεις του Κεφαλαίου Α1. 

(β) Τη Δευτέρα 15 Αυγούστου 2016 για το ρεύμα ει¬ 
σόδου και από ώρα 16:00 έως 23:00 ισχύουν οι απαγο¬ 
ρεύσεις του Κεφαλαίου Α2. 

Β8. Απαγορεύσεις κατά τον εορτασμό της 28ης Οκτω¬ 
βρίου του έτους 2016: 

(α) Την Πέμπτη 27 Οκτωβρίου 2016 για το ρεύμα εξό¬ 
δου και από ώρα 16:00 έως 21:00 και την Παρασκευή 
28 Οκτωβρίου 2016 για το ρεύμα εξόδου και από ώρα 
08:00 έως 13:00, ισχύουν οι απαγορεύσεις του Κεφα¬ 
λαίου Α1. 

(β) Την Κυριακή 30 Οκτωβρίου 2016 ισχύουν οι απα¬ 
γορεύσεις του Κεφαλαίου Α2, για το ρεύμα εισόδου και 
από ώρα 15:00 έως 21:00. 

Β9. Απαγορεύσεις κατά την περίοδο των εορτών των 
Χριστουγέννων, της Πρωτοχρονιάς και των Θεοφάνιων 
2016/2017: 

(α)Την Παρασκευή 23 Δεκεμβρίου 2016 και την Πα¬ 
ρασκευή 30 Δεκεμβρίου 2016, για το ρεύμα εξόδου και 
από ώρα 16:00 έως 21:00, ισχύουν οι απαγορεύσεις του 
Κεφαλαίου Α1. 

(β) Την Κυριακή 1 Ιανουάριου 2017, για το ρεύμα εισό¬ 
δου και από ώρα 15:00 έως 21:00, ισχύουν οι απαγορεύ¬ 
σεις του Κεφαλαίου Α2. 

(γ)Την Πέμπτη 5 Ιανουάριου 2017, για το ρεύμα εξόδου 
και από ώρα 16:00 έως 21:00, ισχύουν οι απαγορεύσεις 
του Κεφαλαίου Α1. 

Γ. Εξαιρέσεις από τις απαγορεύσεις κυκλοφορίας 

Εξαιρούνται της απαγόρευσης κυκλοφορίας: 

(α) τα οχήματα που προσφέρουν οδική βοήθεια, σύμ¬ 
φωνα με Ν.3651/2008, τα φορτηγά αυτοκίνητα των ΕΛΤΑ, 
τα φορτηγά αυτοκίνητα των εταιρειών διανομής τύπου, 
τα φορτηγά αυτοκίνητα δημοσίας (Φ.Δ.Χ.) και ιδιωτι¬ 
κής χρήσης (Φ.Ι.Χ.) που μεταφέρουν ζώντα ζώα, ευπαθή 
τρόφιμα όπως αυτά αναφέρονται στη διεθνή συμφωνία 
ΑΤΡ, εφόσον το ποσοστό του φορτίου των παραπάνω 
προϊόντων που μεταφέρονται είναι τουλάχιστον το 10% 
του ωφέλιμου φορτίου. 

(β) τα φορτηγά οχήματα μεταφοράς νερού (υδροφό¬ 
ρα) όταν αυτά κινούνται για την αντιμετώπιση δασικών 
πυρκαγιών. 

(γ) τα φορτηγά οχήματα (ψυγεία) δημοσίας (Φ.Δ.Χ.) και 
ιδιωτικής χρήσης (Φ.Ι.Χ.) που μεταφέρουν νωπά οπωρο¬ 
κηπευτικά προϊόντα. 

(δ) τα φορτηγά οχήματα που μεταφέρουν υποπροϊ¬ 
όντα ζωικής προέλευσης για αδρανοποίηση, σύμφωνα 
με τον κανονισμό ΕΚ 1069/2009, εφόσον διαθέτουν σχε¬ 
τική άδεια από τη Διεύθυνση Κτηνιατρικής της οικείας 
Περιφέρειας και συνοδεύονται από το προβλεπόμενο 
εμπορικό έγγραφο. 

(ε) τα φορτηγά σιλοφόρα οχήματα δημοσίας χρή- 
σεως (Φ.Δ.Χ.) που μεταφέρουν έτοιμο σκυρόδεμα, στο 
τμήμα της Παλαιός Εθνικής Οδού Αθηνών - Πατρών 
από τα διόδια του Ρίο έως το Δρέπανο, στο ρεύμα 
προς Αθήνα. 

(στ) τα φορτηγά οχήματα των Οργανισμών Κοινής 
Ωφέλειας (ΔΕΗ, ΟΤΕ, Φυσικό Αέριο, κ.λπ.) όταν κινούνται 
για αποκατάσταση έκτακτων βλαβών των δικτύων τους 
και μόνο εφόσον συνοδεύονται από έγγραφη εντολή 
του οικείου οργανισμού. 

(ζ) τα βυτιοφόρα οχήματα που μεταφέρουν καύσιμα 
για τον ανεφοδιασμό μέσων πυρόσβεσης, εφόσον αυτό 
αποδεικνύεται από κατάλληλα έγγραφα ή παραστατικά. 

(η) τα φορτηγά οχήματα του εθελοντικού οργανισμού 
«Το χαμόγελο του παιδιού». 

(θ) τα φορτηγά οχήματα μεταφοράς εξοπλισμού μου¬ 
σικών και θεατρικών παραστάσεων και τα φορτηγά 


οχήματα που χρησιμοποιούνται για την εκτέλεση και 
μεταφορά εξοπλισμού για την κάλυψη τηλεοπτικών και 
κινηματογραφικών γεγονότων. 

(ι) τα φορτηγά αυτοκίνητα που μεταφέρουν οξυγόνο 
για ιατρικούς σκοπούς. 

(ια) τα μηχανήματα έργου των ΔΕΣΕ και τα φορτηγά 
οχήματα που χρησιμοποιούνται για την αντιμετώπιση 
έκτακτων περιστατικών, μετά από αίτημα της αρμόδιας 
υπηρεσίας Πολιτικής Προστασίας και με σχετική από¬ 
φαση της κατά τόπου αρμόδιας Διεύθυνσης Τροχαίας. 

(ιβ) τα φορτηγά οχήματα που μεταφέρουν εκλογικό υλικό, 
εφόσον αυτό αποδεικνύεται από παραστατικά-έγγραφα. 

(ιγ) τα φορτηγά οχήματα που μεταφέρουν εμπορεύ¬ 
ματα τα οποία προορίζονται για τον εφοδιασμό πλοίων 
γραμμών εξωτερικού, εφόσον αυτό αποδεικνύεται από 
κατάλληλα έγγραφα ή παραστατικά (συνήθη εμπορικά 
και τελωνειακό έγγραφα) στα οποία αναφέρεται το 
όνομα του πλοίου για το οποίο προορίζονται καθώς 
και το λιμάνι ελλιμενισμού του. 

(ιδ) τα οχήματα έκτακτης ανάγκης. 

2. Σε εξαιρετικές περιπτώσεις με απόφαση της αρ¬ 
μόδιας Αστυνομικής Αρχής (όπως σε πρόβλεψη εκτά¬ 
κτων καιρικών φαινομένων ή άλλων έκτακτων συνθηκών) 
διακόπτεται η κυκλοφορία και στα δύο ρεύματα της 
Ν.Ε.Ο. Αθηνών - Θεσσαλονίκης, της Ν.Ε.Ο. και της Π.Ε.Ο. 
Αθηνών - Κορίνθου - Πατρών, παντός είδους φορτηγού 
αυτοκινήτου άνω των 1,5 τόνων ακόμα και αυτών που 
εμπίπτουν στις εξαιρέσεις της προηγούμενης παρα¬ 
γράφου. 

3. Οι παραβάτες της παρούσας τιμωρούνται σύμφωνα 
με τις διατάξεις της παραγράφου 8 του άρθρου 52 του 
Κώδικα Οδικής Κυκλοφορίας (Ν.2696/1999), όπως αυτές 
ισχύουν κάθε φορά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 2015 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

ΝΙΚΟΛΑΟΣ ΤΟΣΚΑΣ ΠΑΝΑΓΙΩΤΗΣ ΣΚΟΥΡΛΕΤΗΣ 

ΥΦΥΠΟΥΡΓΟΣ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΠΑΝΑΓΙΩΤΗΣ ΣΓΟΥΡΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.βί. 9 Γ - β-πιαΐΙ: ννβόιπ35ίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 3 Ο 1 73 1 12 150004* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































